Iqtidorli yoshlarni saralab olish tizimi va akademik litseylar faoliyatini takomillashtirish chora-tadbirlari toʻgʻrisida
(resolution, 2026-04-13)

Iqtidorli yoshlarni saralab olish tizimini rivojlantirish, ularni qoʻllab-quvvatlash uchun zarur sharoitlar yaratish, ulgʻayib kelayotgan yosh avlodning ilm-fanga boʻlgan intilishlarini ragʻbatlantirish, intellektual va ijodiy salohiyatini roʻyobga chiqarish borasidagi islohotlarni tizimli amalga oshirish, shuningdek akademik litseylar faoliyatini takomillashtirish maqsadida: 1. Oliy taʼlim, fan va innovatsiyalar vazirining birinchi oʻrinbosari hamda huzurida akademik litseylar mavjud boʻlgan oliy taʼlim muassasalari rektorlari (filial direktorlari) iqtidorli yoshlarni akademik litseylarga saralab olish tizimini samarali tashkil etish, akademik litseylarda taʼlim sifatini muntazam oshirib borish, oʻquv jarayoniga zamonaviy pedagogik va axborot-kommunikatsiya texnologiyalarini tatbiq etish uchun shaxsan masʼul va javobgar etib belgilansin. Huzurida akademik litseylar mavjud boʻlgan oliy taʼlim muassasalari rektorlari (filial direktorlari): tegishli akademik litseylar faoliyatini takomillashtirish uchun ilgʻor xorijiy mamlakatlar malakali ekspertlarini jalb qilsin; akademik litsey oʻquvchilarining kamida bitta xorijiy tilni puxta oʻzlashtirib chiqishi uchun dars mashgʻulotlariga yuqori malakali pedagoglar jalb qilinishi va zaruriy sharoitlar yaratilishini taʼminlasin; oliy taʼlim muassasalari prorektorlari (filial direktori oʻrinbosarlari)ni oʻz yoʻnalishlari boʻyicha akademik litseylar faoliyatiga har tomonlama yordam koʻrsatish va nazorat qilish uchun masʼul etib belgilasin; oliy taʼlim muassasalarining professor-oʻqituvchilari, shu jumladan rahbar xodimlari belgilangan tartibda akademik litseylarning dars mashgʻulotlariga jalb qilinishini taʼminlasin; akademik litseylarning taʼlim infratuzilmasi muntazam ravishda rivojlantirib borilishini tashkil etsin. 2. Oliy taʼlim, fan va innovatsiyalar vazirligi hamda boshqa vazirlik va idoralar (bundan Mudofaa vazirligi, Ichki ishlar vazirligi, Favqulodda vaziyatlar vazirligi, Davlat xavfsizlik xizmati, Milliy gvardiya mustasno) tizimidagi oliy taʼlim muassasalari, shuningdek xorijiy oliy taʼlim muassasalari huzuridagi akademik litseylarda (qaror boʻyicha matnda — akademik litseylar) oʻquvchi yoshlarga taʼlim berishda quyidagilarga alohida eʼtibor qaratilsin: iqtidorli yoshlarni aniqlash, ularni akademik litseylarga saralab olish, chuqurlashtirilgan taʼlim dasturlari asosida oʻqitish; oʻquvchi yoshlarda keng dunyoqarash, intellektual salohiyat, ijodiy va tahliliy fikrlashni rivojlantirish, ilm-fanga boʻlgan qiziqishni oshirish, ularning fan olimpiadalaridagi ishtirokini kengaytirish; oʻquvchilarni amalga oshirilayotgan islohotlarning faol ishtirokchisiga aylantirish, vatanparvarlik, izlanuvchanlik va yaratuvchanlik ruhida tarbiyalash; akademik litseylarda taʼlim sifatini yaxshilash, zamonaviy axborot-kommunikatsiya va taʼlim texnologiyalarining mustahkam integratsiyasini taʼminlash, oʻquvchilarning axborot texnologiyalari boʻyicha savodxonligini oshirish, ularni “ustoz-shogird” tizimi asosida tegishli sohada yuqori natijalarga erishgan malakali mutaxassislarga biriktirish; taʼlim jarayonini mazmunli va samarali tashkil etish uchun pedagoglar malakasini oshirish, ularni moddiy va maʼnaviy ragʻbatlantirib borish tizimini isloh qilish; zamonaviy taʼlim infratuzilmasi talablaridan kelib chiqib, akademik litseylardagi mavjud moddiy-texnik bazani mustahkamlab borish, bilimlarni mustaqil shakllantirish uchun sharoit va imkoniyatlarni kengaytirish. 3. Oliy va oʻrta maxsus taʼlim vazirligi (Oʻ.R. Salomov) uch oy muddatda ilgʻor xorijiy tajribani oʻrgangan holda, shu jumladan quyidagilarni nazarda tutuvchi oʻquv meʼyoriy hujjatlarni ishlab chiqsin va tasdiqlasin: umumtaʼlim fanlar soati hisobiga chuqurlashtirilgan fanlar soatini oshirish hamda ular ulushini kamida 50 foizga yetkazish; umumiy oʻrta taʼlimning davlat taʼlim standartida 10-11-sinf oʻquvchilari umumtaʼlim tayyorgarligiga qoʻyilgan majburiy talablarni shakllantirish bilan birga ularning iqtidorini har tomonlama rivojlantirish imkonini beruvchi oʻquv dasturlari asosida oʻqitish tartibini joriy etish; taʼlim bosqichlari uzluksizligini taʼminlash maqsadida oliy taʼlim muassasalarining turdosh taʼlim yoʻnalishlarida takroran oʻqitiladigan fanlarni akademik litseylar oʻquv dasturidagi tegishli fanlar bilan unifikatsiya qilish. 4. Belgilab qoʻyilsinki, akademik litseylarda oʻqish davrida unifikatsiya qilingan fanlarni oʻzlashtirgan, oliy taʼlim muassasalarida talabalikka qabul qilingan taʼlim oluvchilar uchun ushbu fanlarni oʻzlashtirish ixtiyoriy hisoblanadi. Oliy taʼlim, fan va innovatsiyalar vazirligi unifikatsiya qilingan fanlar boʻyicha dars mashgʻulotlari tegishli oliy taʼlim muassasalari professor-oʻqituvchilari tomonidan olib borilishini taʼminlasin. 5. Oliy taʼlim, fan va innovatsiyalar vazirligi, tizimida oliy taʼlim muassasalari hamda akademik litseylar mavjud boʻlgan vazirlik va idoralarning 2021/2022 oʻquv yilidan boshlab: akademik litseylarga iqtidorli yoshlarni saralab olish mexanizmini 1-ilovaga muvofiq joriy etish. 6. Belgilab qoʻyilsinki: akademik litseylarga hujjat topshiruvchilarni roʻyxatdan oʻtkazish Yagona interaktiv davlat xizmatlari portali hamda Oliy taʼlim, fan va innovatsiyalar vazirligining rasmiy veb-sayti orqali amalga oshiriladi; akademik litseyning tegishli yoʻnalishida oʻqish uchun kelib tushgan arizalar soni belgilangan qabul parametriga 2:1 nisbatdan kam boʻlgan hollarda mazkur yoʻnalish boʻyicha qabul parametrlari tegishli oʻquv yili uchun arizalar soniga nisbatan ikki baravar qisqartiriladi, bundan mazkur yoʻnalish uchun bir akademik guruh oʻquvchilari soniga teng boʻlgan hollar mustasno; ikki bosqichli tizimda dastlabki yozma imtihon kirish test sinovlaridan avval boʻysunuvi boʻyicha tegishli oliy taʼlim muassasasi nazorati ostida akademik litsey tomonidan oʻtkaziladi hamda uning yakunlari boʻyicha oʻquvchilarni kirish test sinovlarini topshiruvchilar roʻyxatiga kiritish toʻgʻrisida qaror qabul qilinadi; ikki bosqichli tizimda dastlabki yozma imtihonni oʻtkazish tartibi hamda baholash mezonlari boʻysunuvi boʻyicha tegishli oliy taʼlim muassasasi rektori (filial direktori) tomonidan tasdiqlanadi hamda 2021-yil 1-fevralga qadar Oliy taʼlim, fan va innovatsiyalar vazirligi rasmiy veb-sayti va ommaviy axborot vositalarida eʼlon qilinadi. 7. Oliy va oʻrta maxsus taʼlim vazirligi (Oʻ.R. Salomov) Vazirlar Mahkamasi huzuridagi Taʼlim sifatini nazorat qilish davlat inspeksiyasi (keyingi oʻrinlarda — Taʼlim inspeksiyasi) (U.N. Tashkenbayev), tizimida oliy taʼlim muassasalari hamda akademik litseylar mavjud boʻlgan vazirlik va idoralar bilan birgalikda 2021-yil 15-dekabrga qadar tajriba natijalaridan kelib chiqib barcha akademik litseylarga ikki bosqichli tizim asosida qabul qilish tartibi toʻgʻrisida asoslantirilgan takliflarni Oʻzbekiston Respublikasi Prezidenti Administratsiyasi va Vazirlar Mahkamasiga kiritsin. 8. Iqtidorli yoshlarni saralab olish va akademik litseylar faoliyatini takomillashtirish boʻyicha qoʻshimcha chora-tadbirlar dasturi (keyingi oʻrinlarda — Dastur) 3-ilovaga muvofiq tasdiqlansin. 9. Akademik litseylar faoliyatini takomillashtirish boʻyicha komissiya 4-ilovaga muvofiq tarkibda tuzilsin. Quyidagilar akademik litseylar faoliyatini takomillashtirish boʻyicha komissiyaning (Oʻ.R. Salomov) asosiy vazifalari etib belgilansin: akademik litseylar faoliyatini takomillashtirish sohasidagi dasturlarning ishlab chiqilishi hamda amalga oshirilishini tashkil etish; oʻrta maxsus taʼlim sohasida ishtirok etuvchi vazirlik, idora va tashkilotlar faoliyatini muvofiqlashtirish hamda hamkorligini taʼminlash; jamoatchilik fikrini oʻrganish, ilgʻor xorijiy tajribalarni tahlil qilish, pedagoglar va oʻquvchilar oʻrtasida soʻrovlar oʻtkazish asosida akademik litseylarda taʼlim sifatini oshirish va infratuzilmasini yaxshilash, taʼlim jarayoniga axborot texnologiyalarini tatbiq etishga doir chora-tadbirlar ishlab chiqilishi va bajarilishini tashkil etish; akademik litseylarda taʼlim faoliyatining tashkil etilishi, ular faoliyatini boshqarish tizimining samaradorligi, yaratilgan sharoitlar, qoʻllanilayotgan taʼlim-tarbiya usullarining taʼsirchanligini muntazam ravishda oʻrganib borish va baho berish; akademik litseylarda taʼlim sifatiga, jumladan ular reytingiga oid koʻrsatkichlarni tanqidiy tahlil qilish hamda ular yuzasidan Oliy taʼlim, fan va innovatsiyalar vazirligi hayʼatiga tahliliy hujjatlar kiritish; oʻrta maxsus taʼlim sohasidagi normativ-huquqiy hujjatlarni takomillashtirish va ishlar samaradorligini oshirish yuzasidan takliflar tayyorlash; mazkur qarorda nazarda tutilgan chora-tadbirlar ijrosini toʻliq, sifatli va oʻz vaqtida tashkil etish. 10. Oliy taʼlim, fan va innovatsiyalar vazirligi hamda huzurida akademik litseylar mavjud boʻlgan oliy taʼlim muassasalari rektorlari (filial direktorlari): 2021-yildan boshlab ilgʻor xorijiy mamlakatlar, shu jumladan Finlyandiyaning malakali ekspertlarini jalb qilgan holda har yili akademik litseylar faoliyatini rivojlantirishga qaratilgan “Yoʻl xarita”sini ishlab chiqsin va tasdiqlasin; “Yoʻl xarita”si ijrosini xorijiy ekspertlar ishtirokida muntazam ravishda monitoring qilib borsin hamda aniqlangan muammolarni zudlik bilan bartaraf etish choralarini koʻrsin; akademik litseylarda har oyda kamida bir marotaba bevosita oliy taʼlim muassasasi rektori (filial direktori) tomonidan akademik litsey xodimlari va oʻquvchilari ishtirokida “rektor soati” oʻtkazib borilishini tashkil qilsin; tizimida akademik litseylar mavjud boʻlgan vazirlik va idoralar bilan birgalikda akademik litseylarga ilmiy-metodik yordam koʻrsatish, oʻquv-tarbiya jarayonini sifatli tashkil etish, taʼlim sifatini tubdan yaxshilash, ilgʻor pedagogik texnologiyalarni joriy etish maqsadida oliy taʼlim muassasalarining tegishli kafedralarini akademik litseylar taʼlim yoʻnalishlariga biriktirsin; biriktirilgan kafedralar professor-oʻqituvchilari tomonidan unifikatsiya qilingan fanlar boʻyicha dars mashgʻulotlarini olib borish, ilgʻor oʻqitish uslublarini akademik litsey taʼlim jarayoniga mos ravishda tatbiq etish hamda mahorat darslarini oʻtkazish, litsey oʻquvchilari va oʻqituvchilari oʻrtasida tanlovlar oʻtkazish, oʻquvchilarning ilm-fan, innovatsion va ratsionalizatorlik qobiliyatlarini rivojlantirish boʻyicha ishlarni tashkil qilsin. 11. Shunday tartib oʻrnatilsinki, unga muvofiq: akademik litseylar faoliyati yiliga kamida ikki marotaba Oliy taʼlim, fan va innovatsiyalar vazirligining hayʼat yigʻilishi hamda oliy taʼlim muassasalarining ilmiy kengashida keng muhokamadan oʻtkaziladi; Bilim va malakalarni baholash agentligi tomonidan chet tilini bilish darajasini aniqlash va malaka sertifikatini berish boʻyicha akademik litseylarning ikkinchi bosqich oʻquvchilari uchun toʻrtinchi semestr davomida bepul test sinovi tashkil etiladi; oliy taʼlim muassasasiga oʻqishga qabul qilinmagan hamda kasb-hunar egallash istagida boʻlgan akademik litsey bitiruvchilari boʻysunuvi boʻyicha oliy taʼlim muassasalarining budjetdan tashqari mablagʻlari hisobidan kasb-hunarga oʻrgatish kurslari (markazlari)da oʻqitiladi. Bunda, tegishli oliy taʼlim muassasalari rektorlari (filial direktorlari) ushbu bitiruvchilarga kasb-hunar oʻrgatish ishlarini tashkil qilish va ularga har tomonlama koʻmaklashish uchun masʼul ekanligi belgilab qoʻyilsin. 12. Akademik litseylarga xodimlarni pedagogik faoliyatga jalb etish uchun belgilangan kamida 5 yil uzluksiz pedagogik ish stajiga ega boʻlish toʻgʻrisidagi talab bekor qilinsin. 13. 2021/2022 oʻquv yilidan boshlab: a) Oliy taʼlim, fan va innovatsiyalar vazirligi akademik litseylarning, shu jumladan quyidagi yoʻnalishlardagi faoliyatini qamrab oluvchi reytingini ishlab chiqsin va uning shaffof tarzda yuritilishini taʼminlasin: akademik litseyga oʻqishga kirish uchun hujjat topshirgan talabgorlar sonining mazkur litsey uchun belgilangan qabul parametriga nisbati (raqobat koʻrsatkichi); oliy taʼlim muassasalariga qabul qilingan oʻquvchilar ulushi; reyting aniqlangan yilda nufuzli xalqaro va respublika fan olimpiadalari, sport musobaqalarida gʻolib boʻlgan (sovrinli oʻrinlarni qoʻlga kiritgan) akademik litsey oʻquvchilari ulushi; chet tili va fanlarni bilish darajasi toʻgʻrisidagi milliy yoki xalqaro sertifikatga ega boʻlgan oʻquvchilar ulushi; ilmiy darajali, chet tili va fanlarni bilish darajasi toʻgʻrisidagi milliy yoki xalqaro sertifikatga ega boʻlgan asosiy shtatdagi pedagoglar ulushi; xorijiy pedagoglar, shuningdek, xalqaro eʼtirof etilgan tashkilotlar — Quacquarelli Symonds World University Rankings, Times Nigher Education yoki Academic Ranking of World Universities reytinglarida birinchi 1 000 ta oʻrinni egallagan oliy taʼlim muassasalari diplomlariga ega boʻlgan mahalliy pedagoglar ulushi; b) reyting natijalari boʻyicha uzluksiz 3 yil davomida taʼlim sifatiga oid koʻrsatkichlarida salbiy dinamika kuzatilgan soʻnggi 5 ta oʻrindan birini egallab kelgan akademik litseylar boshqa oliy taʼlim muassasasi tasarrufiga oʻtkaziladi yoki boshqa turdagi taʼlim muassasasi sifatida qayta tashkil etiladi. 14. Iqtidorli yoshlarni oliy taʼlim muassasalariga jalb qilish, ular uchun zarur shart-sharoitlar yaratish maqsadida oliy taʼlim muassasalari huzurida yangidan tashkil etiladigan ixtisoslashtirilgan maktab va akademik litseylar roʻyxati 5-ilovaga muvofiq tasdiqlansin. Belgilab qoʻyilsinki, oliy taʼlim muassasalari huzuridagi ixtisoslashtirilgan maktab direktorlari boʻysunuvi boʻyicha tegishli vazirlik va idora bilan kelishilgan holda oliy taʼlim muassasasining rektori tomonidan lavozimga tayinlanadi va lavozimidan ozod etiladi. Quyidagilar yangidan tashkil etilayotgan ixtisoslashtirilgan maktab va akademik litseylar faoliyatini moliyalashtirish manbalari etib belgilansin: Oʻzbekiston Respublikasi Davlat budjeti mablagʻlari; xoʻjalik va tadbirkorlik faoliyatidan tushadigan mablagʻlar; yuridik va jismoniy shaxslarning homiylik xayriyalari; xalqaro moliya tashkilotlarining grantlari; qonun hujjatlarida taqiqlanmagan boshqa manbalar. 15. Oliy va oʻrta maxsus taʼlim vazirligi, Taʼlim inspeksiyasi hamda Respublika oliy taʼlim kengashining quyidagi takliflariga rozilik berilsin: dars mashgʻulotlarini, shu jumladan respublika yoki xorijiy taʼlim muassasalarining yuqori malakali pedagoglari ishtirokida onlayn tarzda oʻtkazish; akademik litseylar bazasida ushbu litseylarga oʻqishga tayyorlash, kompyuter savodxonligini oshirish, kasb-hunar, jumladan Internet jahon axborot tarmogʻi yordamida xizmatlar koʻrsatish (ishlar bajarish) orqali oʻzini oʻzi band qilish (frilansing)ni oʻrgatish boʻyicha taʼlim xizmatlarini, yozgi va qishki maktablarni tashkil etish; pullik taʼlim xizmatlarini koʻrsatish uchun mualliflik metodikalari asosida ishlab chiqilgan, boʻysunuvi boʻyicha tegishli oliy taʼlim muassasalari kengashi qarori bilan chop etilishiga ruxsat etiladigan tayyorlov oʻquv adabiyotlarini yaratish. 16. Akademik litseylarga budjetdan tashqari, shuningdek oliy taʼlim muassasalarining budjetdan tashqari mablagʻlari hisobidan: iqtidorli pedagoglarning xorijiy mamlakatlar taʼlim muassasalarida oʻz mutaxassisligi boʻyicha qisqa muddatli malaka oshirish, shu jumladan onlayn kurslarda oʻqishi bilan bogʻliq xarajatlarni toʻliq yoki qisman qoplash; yuqori malakali, shu jumladan xorijiy mutaxassislarni oʻquv jarayoniga jalb etish, alohida yutuqlarga erishgan pedagog va xodimlarga ustamalar hamda moddiy ragʻbatlantirishning boshqa turlari miqdorlarini mustaqil belgilash va toʻlash; iqtidorli, shuningdek aholining ijtimoiy himoyaga muhtoj qatlamlaridan boʻlgan oʻquvchilarni moddiy ragʻbatlantirish va qoʻllab-quvvatlash; moddiy-texnik bazani mustahkamlash, kanselyariya jihozlari, dasturiy mahsulotlar, zamonaviy axborot-kommunikatsiya vositalarini xarid qilish, tayyorlov oʻquv adabiyotlarini nashr etish, litseylar veb-saytlarini yaratish va taʼminlab borish, masofaviy taʼlim texnologiyalarini joriy etish va rivojlantirish huquqi berilsin. Zarur hollarda, oliy taʼlim muassasalariga budjetdan tashqari mablagʻlari hisobidan oʻz tizimidagi akademik litseylarni ushbu bandda koʻrsatilgan xarajatlarni birgalikda moliyalashtirishga ruxsat berilsin. 17. Belgilab qoʻyilsinki: a) Oʻzbekiston Respublikasi Davlat budjeti mablagʻlari hisobidan 2021-yil 1-yanvardan boshlab akademik litsey pedagoglari va xodimlarining mehnatini munosib ragʻbatlantirish maqsadida: akademik litsey pedagog va oʻquv-yordamchi xodimlari mehnatiga haq toʻlashda ixtisoslashtirilgan maktablarning tegishli xodimlari uchun belgilangan mehnatga haq toʻlash shartlari qoʻllaniladi; akademik litsey direktori hamda direktorning oʻquv-tarbiya jarayoni bilan bevosita bogʻliq boʻlgan oʻrinbosarlarining bazaviy lavozim maoshlariga 20 foiz miqdorida har oylik ustamalar toʻlanadi; b) boʻysunuvi boʻyicha tegishli oliy taʼlim muassasasining moliyaviy imkoniyatidan kelib chiqib, budjetdan tashqari, jumladan toʻlov-kontrakt mablagʻlari hisobidan akademik litseylarda oʻrnak koʻrsatgan pedagog va xodimlarga lavozim maoshlarining 100 foizigacha miqdorida har oylik ustamalar toʻlanadi; v) akademik litseylarning fan nomzodi yoki falsafa doktori (PhD), shuningdek fan doktori yoxud fan doktori (DSc) ilmiy darajalariga, professor yoki dotsent ilmiy unvonlariga ega boʻlgan pedagog xodimlari mehnatga haq toʻlash shartlariga koʻra oliy taʼlim muassasasi katta oʻqituvchisiga tenglashtiriladi; g) 2021-yil 1-yanvardan boshlab oʻrta maxsus va professional taʼlim muassasalarida taʼlim muassasasi direktorining (ijrochi direktorining) bazaviy lavozim maoshiga nisbatan bosh hisobchining bazaviy lavozim maoshi 80 foiz miqdorida, hisobchining bazaviy lavozim maoshi 60 foiz miqdorida belgilanadi. 18. Belgilansinki, mazkur qarorning 17-bandi Oʻzbekiston Respublikasi Qurolli Kuchlari tarkibiga kiruvchi vazirlik va idoralar tizimidagi harbiy-akademik litseylar hamda Ichki ishlar vazirligi tizimidagi akademik litseylarning (“Temurbeklar maktabi” harbiy-akademik litseylari, Ichki ishlar vazirligi ixtisoslashtirilgan maktab-internati va “Yosh chegarachi” harbiy-akademik litseyi bundan mustasno) fuqaro tarkibidagi (shahodatlanmagan) maʼmuriy boshqaruv, pedagog va boshqa xodimlariga nisbatan ham qoʻllaniladi. 19. Shunday tartib oʻrnatilsinki, unga muvofiq 2020/2021 oʻquv yilidan boshlab: akademik litseylar yoʻnalishlari va bloklariga qarab bir pedagog xodimga toʻgʻri keladigan oʻquvchilar soni nisbatining cheklangan normativi 1:10 nisbatda belgilanadi. Bunda, yoʻnalishlar va bloklar boʻyicha bir nafar pedagog xodimga toʻgʻri keladigan oʻquvchilar soni nisbatining normativlari Oliy taʼlim, fan va innovatsiyalar vazirligi tomonidan Iqtisodiyot va moliya vazirligi bilan kelishilgan holda tasdiqlanadi; taʼlim sifati va samaradorligini oshirish maqsadida chuqurlashtirib oʻqitiladigan fanlar boʻyicha har semestrda oʻquvchilarni salohiyatiga koʻra teng nisbatda guruhlarga boʻlib oʻqitishga ruxsat etiladi. 20. Oliy va oʻrta maxsus taʼlim vazirligi (Oʻ.R. Salomov) Moliya vazirligi (T.A. Ishmetov) bilan birgalikda uch oy muddatda amaldagi akademik litsey va professional taʼlim muassasalarining direktor jamgʻarmasi mablagʻlaridan foydalanish tartibini soddalashtirish boʻyicha Vazirlar Mahkamasiga normativ-huquqiy hujjat loyihasini kiritsin. 21. Iqtisodiyot va moliya vazirligi Oliy taʼlim, fan va innovatsiyalar vazirligi hamda boshqa manfaatdor vazirlik va idoralar bilan birgalikda asoslangan hisob-kitoblarga binoan akademik litseylarning bino va inshootlarini rekonstruksiya qilish, kapital taʼmirlash hamda jihozlash ishlarining 2022-yil va kelgusi yillarga moʻljallangan Oʻzbekiston Respublikasi investitsiya dasturlariga muntazam kiritib borilishini taʼminlasin. 22. Ushbu qarorda belgilangan chora-tadbirlarning samarali va oʻz vaqtida amalga oshirilishini taʼminlash maqsadida: Qoraqalpogʻiston Respublikasi Vazirlar Kengashi Raisi Q.R. Sariyev, Qashqadaryo viloyati hokimi Z.T. Mirzayev, Samarqand viloyati hokimi E.O. Turdimov, Sirdaryo viloyati hokimi Gʻ.Gʻ. Mirzayev, Surxondaryo viloyati hokimi T.A. Bobolov, Toshkent viloyati hokimi R.Q. Xolmatov, Xorazm viloyati hokimi F.U. Ermanov va Toshkent shahar hokimi J.A. Artikxodjayev hududlarda oliy taʼlim muassasalari huzurida yangidan tashkil etiladigan ixtisoslashtirilgan maktab va akademik litseylar faoliyatini toʻlaqonli yoʻlga qoʻyishda har tomonlama koʻmaklashsin. tegishli vazirlik va idoralar rahbarlari mazkur qarorda zimmasiga yuklangan vazifalar hamda Dasturda nazarda tutilgan tadbirlarning ijrosini oʻz vaqtida va sifatli tashkil qilsin. 23. Oliy va oʻrta maxsus taʼlim vazirligi (I.U. Madjidov) manfaatdor vazirlik va idoralar bilan birgalikda ikki oy muddatda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 24. Mazkur qarorning ijrosini samarali tashkil etishga masʼul va shaxsiy javobgar etib oliy va oʻrta maxsus taʼlim vazirining birinchi oʻrinbosari Oʻ.R. Salomov belgilansin. Amalga oshirilayotgan chora-tadbirlar natijadorligi yuzasidan 2021-yil 1-iyun va 2021-yil 20-dekabrga qadar Oʻzbekiston Respublikasi Prezidentiga axborot berilsin. Saralab olish mexanizmi/Imtiyoz egalari Imtihon/Imtiyoz mazmuni Akademik litseylarga iqtidorli yoshlarni test sinovlari asosida saralab olish mexanizmi Bilim va malakalarni baholash agentligi tomonidan maxsus pavilyonlarda oʻtkaziladigan test sinovlari. Test sinovlari quyidagi boʻlimlardan tashkil topadi: I boʻlim — tanlangan yoʻnalishga mos 2 ta fan boʻyicha test sinovlari; II boʻlim — intellektual qobiliyat darajasi (IQ)ni aniqlash boʻyicha test. Fan olimpiadalari, tanlovlar gʻoliblari va fanlarni oʻzlashtirish sertifikatiga ega boʻlganlar uchun imtiyozlar Xalqaro matematika olimpiadasi (International Mathematical Olympiad (IMO), Xalqaro fizika olimpiadasi (International Physics Olympiad (IPhO), Xalqaro kimyo olimpiadasi (International Chemistry Olympiad (IChO), Xalqaro biologiya olimpiadasi (International Biology Olympiad (IBO), Xalqaro informatika olimpiadasi (International Olympiad in Informatics (IOI) xalqaro fan olimpiadalarida ishtirok etgan yoki Xalqaro Jautikov Olimpiadasi (International Zhautykov Olympiad (IZhO), Xalqaro Mendeleyev olimpiadasi, Oʻsmirlar oʻrtasida Xalqaro Tabiiy fanlar olimpiadasi (International Junior Science Olympiad (IJSO), Xalqaro Matematika musobaqasi (International Mathematics Competition (IMC)dagʻoliblikni qoʻlga kiritgan umumtaʼlim muassasalarining 8-9-sinf oʻquvchilari. Akademik litseyning mos yoʻnalishiga qabul parametrlaridan tashqari imtihonsiz qabul qilinadilar. Umumtaʼlim muassasalarining 9-sinf bitiruvchilari orasidan fan olimpiadasining respublika bosqichida 1 — 3-oʻrinlar gʻoliblari. Akademik litseyning mos yoʻnalishiga hujjat topshirganda, dastlabki yozma imtihondan ozod etiladi va ixtisoslik fani boʻyicha test sinovidan maksimal ball beriladi. T/r Sertifikatlar nomi Tillar/Fanlar Minimal ballar 1. International English Language Testing System (IELTS academic) Ingliz tili 5 2. Test of English as a Foreign Language (TOEFL) IBT 42 3. Cambridge Assessment English PET B1 4. Goethe-Zertifikat Nemis tili B1 5. TestDaf B1 6. Deutsches Sprachdiplom B1 7. Diplome d'Etudes en Langue Francaise (DELF) Fransuz tili B1 8. Test de Connaissance du Francais (TCF) B1 9. Boshqa tillar uchun — milliy sertifikat yoki xalqaro imtihon tizimlari boʻyicha Ispan, turk, arab, fors, dari, hind, urdu, xitoy, koreys, uygʻur, italyan, yapon tili B1 10. Umumtaʼlim fani va chet tilini bilish darajasi boʻyicha milliy sertifikat tegishliligi boʻyicha B1* Mazkur chet tili va fanlarni bilish darajasi toʻgʻrisidagi milliy yoki xalqaro sertifikatga ega boʻlgan oʻquvchilarga akademik litseylarga kirish test sinovlarining fanlar majmuasiga kiritilgan mos chet tili va fanlardan imtihonlarsiz maksimal ball beriladi. Akademik litseylar tomonidan umumtaʼlim muassasalarining iqtidorli oʻquvchilarini jalb qilish maqsadida 8-9-sinf oʻquvchilari oʻrtasida oʻtkazilgan olimpiada va tanlovlar gʻoliblari. Ikki bosqichli saralab olish tizimi joriy etilgan akademik litseylarga oʻqishga kirishda dastlabki yozma imtihondan ozod etiladi. T/r Tadbirlar nomi Amalga oshirish mexanizmi Ijro muddati Moliyalashtirish manbalari Masʼul ijrochilar 1. Akademik litseyga oʻqishga qabul qilish, koʻchirish va oʻqishdan chetlatish tartibini takomillashtirish. 1. Akademik litseylarga umumiy oʻrta taʼlim maktablari oʻquvchilarini tanlab olish, oʻqishga qabul qilish, ularning oʻqishini koʻchirish va oʻqishdan chetlatish tartibi toʻgʻrisidagi Nizomni, shu jumladan, quyidagilar asosida takomillashtirishni nazarda tutuvchi Hukumat qarori loyihasini ishlab chiqish: a) quyidagilarga ruxsat etilmasligini belgilash: akademik litseydan oʻqishdan chetlatilgan oʻquvchilar oʻqishini tiklashga; umumtaʼlim muassasalaridan akademik litseylarga oʻqishni koʻchirishga; akademik litseylararo oʻqishni koʻchirishga, qonun hujjatlarida oliy taʼlim muassasalari talabalariga oʻqishni koʻchirish uchun belgilangan uzrli sabablar hamda umumtaʼlim muassasalarining 9-sinf bitiruvchilari orasidan respublika, shuningdek 8-9-sinflar bitiruvchilari orasidan xalqaro nufuzli fan olimpiadalari gʻoliblarining boshqa akademik litseylar mos yoʻnalishlariga oʻqishni koʻchirishi bundan mustasno; b) semestr yakuni boʻyicha ikki yoki undan ortiq fanni “qoniqarsiz” bahoga oʻzlashtirgan va tartib-qoidalarni qoʻpol ravishda buzgan oʻquvchilarni oʻqishdan chetlatish; akademik litseylardan chetlatilgan oʻquvchilar oʻqishini yashash joyi boʻyicha umumtaʼlim muassasasiga koʻchirish. 2021-yil 1-aprel - Oliy va oʻrta maxsus taʼlim vazirligi (I. Madjidov), Xalq taʼlimi vazirligi (Sh. Shermatov), tizimida oliy taʼlim muassasalari hamda akademik litseylar mavjud boʻlgan vazirlik va idoralar 2. Hukumat qarori loyihasini Vazirlar Mahkamasiga kiritish. 2021-yil 15-aprel 2. Barcha fanlardan eng yuqori oʻzlashtirish koʻrsatkichlariga ega boʻlgan 10 nafar oʻquvchiga akademik litsey pedagogik kengashi qaroriga koʻra “Akademik litseyimiz iftixori” stipendiyasini toʻlash. 1. Davlat budjetidan akademik litseylarga ajratilgan mablagʻlar hisobidan har semestrda bir marotaba uning yakuni boʻyicha barcha fanlardan eng yuqori oʻzlashtirish koʻrsatkichlariga ega boʻlgan 10 nafar oʻquvchiga akademik litsey pedagogik kengashi qaroriga koʻra bazaviy hisoblash miqdorining 2 baravari miqdorida “Akademik litseyimiz iftixori” stipendiyasi toʻlash tartibini belgilash. 2021-yil 1-may Oʻzbekiston Respublikasi Davlat budjeti Oliy va oʻrta maxsus taʼlim vazirligi (I. Madjidov), Moliya vazirligi (T. Ishmetov), tizimida oliy taʼlim muassasalari mavjud boʻlgan vazirlik va idoralar 2. Mazkur tartib asosida oʻzlashtirish koʻrsatkichi yuqori boʻlgan oʻquvchilarga stipendiyalar toʻlab borish. 2021/2022 oʻquv yilidan boshlab doimiy 3. Akademik litseylar uchun ikki yillik tizimga moslashtirilgan hamda oʻquvchilarda muayyan kompetensiyalarni shakllantirishga qaratilgan taʼlim va fan dasturlari asosida oʻquv adabiyotlari — darsliklar, oʻquv va oʻquv-metodik qoʻllanmalar yaratish tizimini takomillashtirish. 1. Akademik litseylar uchun ikki yillik tizimga moslashtirilgan hamda oʻquvchilarda muayyan kompetensiyalarni shakllantirishga qaratilgan oʻquv va fan dasturlari asosida oʻquv adabiyotlari — darsliklar (shu jumladan, multimedia ilovalari bilan), oʻquv va oʻquv-metodik qoʻllanmalarni yaratish tizimini xalqaro tajribalar (xususan, YUNESKO tavsiyalari) asosida isloh qilish, bu borada quyidagilarni nazarda tutuvchi chora-tadbirlar dasturi loyihasini ishlab chiqish: dars va fakultativ mashgʻulotlar olib borishda ilgʻor xorijiy mamlakatlar oʻquv adabiyotlaridan foydalanishga ruxsat berish; muqobil oʻquv adabiyotlarini yaratish tizimiga bosqichma-bosqich oʻtish; vazirlik tomonidan muqobil oʻquv adabiyotlariga qoʻyiladigan aniq talab va mezonlarni belgilash hamda keng jamoatchilik eʼtiboriga havola etish; muqobil oʻquv adabiyotlarining ekspertizasi jarayonini raqamlashtirgan holda uni xolislik, oshkoralik asosida qisqa muddatlarda tashkil etish; oʻrnatilgan talab va mezonlar hamda tegishli aprobatsiya natijalari asosida ekspertizadan oʻtgan muqobil oʻquv adabiyotlariga grif berish; boʻysunuv boʻyicha oliy taʼlim muassasasi kengashi qarori asosida muqobil oʻquv adabiyotlaridan oʻquv jarayonida foydalanish huquqini berish; akademik litseylar kutubxonalarini zarur miqdordagi zamonaviy oʻquv va badiiy adabiyotlar bilan muntazam taʼminlab borish manbalarini belgilash. 2021-yil 15-may - Oliy va oʻrta maxsus taʼlim vazirligi (I. Madjidov), Taʼlim sifatini nazorat qilish davlat inspeksiyasi (U. Tashkenbayev), tizimida oliy taʼlim muassasalari mavjud boʻlgan vazirlik va idoralar 2. Chora-tadbirlar dasturi loyihasini tasdiqlash uchun Vazirlar Mahkamasiga kiritish. 2021-yil 1-iyun 4. Akademik litsey pedagog xodimlarini ishga qabul qilish tartibini takomillashtirish. Akademik litsey pedagog xodimlariga qoʻyiladigan talablarni kuchaytirish, onlayn tarzda vakant oʻrinlarga oʻtkazilayotgan tanlovlarga oid maʼlumotlarni eʼlon qilish hamda arizalarni qabul qilish, shuningdek, tanlov asosida ishga qabul qilishning shaffof va markazlashtirilgan elektron mexanizmi yaratilishini nazarda tutuvchi normativ-huquqiy hujjat loyihasini ishlab chiqish va belgilangan tartibda tasdiqlash. 2021-yil 1-aprel - Oliy va oʻrta maxsus taʼlim vazirligi (I. Madjidov), Bandlik va mehnat munosabatlari vazirligi (N. Xusanov), tizimida oliy taʼlim muassasalari mavjud boʻlgan vazirlik va idoralar 5. Akademik litseylar rahbar va pedagog xodimlarining uzluksiz malakasini oshirish tizimini joriy etish. 1. Akademik litseylar rahbar va pedagog xodimlarining uzluksiz malakasini oshirish tizimini joriy etish boʻyicha Hukumat qarori loyihasini ishlab chiqish. 2020-yil 1-sentabr - Oliy va oʻrta maxsus taʼlim vazirligi (I. Madjidov), Taʼlim sifatini nazorat qilish davlat inspeksiyasi (U. Tashkenbayev) tizimida oliy taʼlim muassasalari mavjud boʻlgan vazirlik va idoralar 2. Hukumat qarori loyihasini Vazirlar Mahkamasiga kiritish. 2021-yil 15-sentabr 6. Akademik litseylarda guruh jurnali, reyting daftarchasi, oʻquv mashgʻulotlari, imtihon jadvallari, oʻquvchilar oʻzlashtirishi, davomati, diplom va akademik maʼlumotnomalarni raqamlashtirishni nazarda tutuvchi axborot tizimini joriy etish. Barcha akademik litseylarda guruh jurnali, reyting daftarchasi, oʻquv mashgʻulotlari, imtihon jadvallari, oʻquvchilar oʻzlashtirishi, davomati, diplom va akademik maʼlumotnomalarni raqamlashtirishni nazarda tutuvchi axborot tizimini ishlab chiqish va unda, shu jumladan quyidagilarni koʻzda tutish: oʻquvchilar hamda jamoatchilik nazoratini taʼminlash uchun ularning ota-onalari (ular oʻrnini bosuvchi shaxslar, vasiylar, homiylar) uchun mazkur axborot tizimidan foydalanish imkoniyatini yaratish; axborot tizimida har bir akademik litsey oʻquvchilari va pedagoglari orasida yiliga kamida ikki marotaba anonim ijtimoiy soʻrov oʻtkazish imkoniyatining yaratilishi; soʻrovda oʻquvchi-yoshlarning akademik faoliyati, taʼlim muassasasida yaratilgan sharoit, taʼlim sifatiga oid muammolar kabi masalalarning qamrab olinishi; soʻrovnoma Taʼlim inspeksiyasi bilan birgalikda ishlab chiqilishi; soʻrovnoma natijalaridan akademik litsey va boʻysunuvi boʻyicha tegishli oliy taʼlim muassasasi rahbariyatlari, shuningdek, Oliy va oʻrta maxsus taʼlim vazirligi hamda Taʼlim inspeksiyasi foydalanishlari mumkinligi. 2021-yil 1-avgust Oliy va oʻrta maxsus taʼlim vazirligining Oliy taʼlim muassasalarini rivojlantirish jamgʻarmasi, Oʻzbekiston Respublikasi Davlat budjeti Oliy va oʻrta maxsus taʼlim vazirligi (I. Madjidov), Axborot texnologiyalari vazirligi (Sh. Sodiqov), Taʼlim sifatini nazorat qilish davlat inspeksiyasi (U. Tashkenbayev), tizimida oliy taʼlim muassasalari mavjud boʻlgan vazirlik va idoralar 2. Axborot tizimini joriy etish. 2021/2022 oʻquv yili 7. Akademik litseylarga oʻqishga qabul qilish parametrlarini belgilash. 1. Akademik litseylarga oʻqishga qabul qilish parametrlarini shakllantirish. Har yili 1-may - Oliy va oʻrta maxsus taʼlim vazirligi (I. Madjidov), Moliya vazirligi (T. Ishmetov), Iqtisodiy taraqqiyot va kambagʻallikni qisqartirish vazirligi (A. Ortiqov), tizimida oliy taʼlim muassasalari boʻlgan vazirlik va idoralar 2. Akademik litseylarga qabul parametrlarini Oʻzbekiston Respublikasi taʼlim muassasalariga oʻqishga qabul qilish boʻyicha Davlat komissiyasi tomonidan tasdiqlash. Har yili 1-iyun 8. Akademik litseylarga oʻquvchilarni qabul qilish uchun imtihonlarni tashkil etish. 1. Akademik litseylarga kirish test sinovlarini oʻtkazishning aniq sana va joylari haqida Oliy va oʻrta maxsus taʼlim vazirligi, oliy taʼlim muassasalari, akademik litseylar veb-saytlarida, shuningdek, ommaviy axborot vositalarida eʼlon qilish. Test sinovlarini oʻtkazishdan kamida 15 kun avval - Oliy va oʻrta maxsus taʼlim vazirligi (I. Madjidov), Taʼlim sifatini nazorat qilish davlat inspeksiyasi (U. Tashkenbayev), tizimida oliy taʼlim muassasalari mavjud boʻlgan vazirlik va idoralar 2. Test sinovlarini oʻtkazish. Har yili iyun-iyul oylari 9. Akademik litseylarga oʻqishga qabul qilish uchun oʻtkaziladigan test sinovlari majmuasini tasdiqlash. 1. Navbatdagi oʻquv yilida yoʻnalishlar boʻyicha test sinovlari oʻtkaziladigan fanlar majmuasini tasdiqlash hamda ularni navbatdagi oʻquv yili uchun eʼlon qilib borish. 2. Mantiqiy fikrlash darajasi (IQ)ni aniqlash boʻyicha test uchun tayyorlanishi lozim boʻlgan adabiyotlar roʻyxatini tasdiqlash va eʼlon qilish. 2021-yil 15-yanvar 2021/2022 oʻquv yilidan boshlab har yili 1-noyabr - Oliy va oʻrta maxsus taʼlim vazirligi (I. Madjidov), Davlat test markazi (M. Karimov) 10. Akademik litseylar oʻqituvchilarining malakasini oshirish. Akademik litseylarning iqtidorli oʻqituvchilarini Mutaxassislarni xorijda tayyorlash va vatandoshlar bilan muloqot qilish boʻyicha “El-yurt umidi” jamgʻarmasining stipendiyasi asosida xorijiy mamlakatlarda magistratura va doktoranturada oʻqitishni, buyurtmachi tashkilotning toʻgʻridan-toʻgʻri buyurtmalari asosida malaka oshirish va stajirovka oʻtashini tashkil etish. Doimiy Oliy va oʻrta maxsus taʼlim vazirligi va tizimida oliy taʼlim muassasasi mavjud boʻlgan vazirliklar va idoralar uchun Davlat budjetida nazarda tutilgan maqsadli mablagʻlar, ularning budjetdan tashqari mablagʻlari, Mutaxassislarni xorijda tayyorlash va vatandoshlar bilan muloqot qilish boʻyicha “El-yurt umidi” jamgʻarmasi mablagʻlari va qonun hujjatlari bilan taqiqlanmagan boshqa manbalar Oliy va oʻrta maxsus taʼlim vazirligi (I. Madjidov), tizimida oliy taʼlim muassasalari mavjud boʻlgan vazirlik va idoralar, “El-yurt umidi” jamgʻarmasi 11. Akademik litseylarga iqtidorli oʻquvchilarni jalb qilish. Akademik litseylarga iqtidorli oʻquvchilarni jalb qilish maqsadida umumtaʼlim muassasalari 8-9-sinf oʻquvchilari oʻrtasida shaffo? tarzda olimpiada va turli tanlovlar oʻtkazish, shuningdek umumtaʼlim muassasalarining 5-6-sinf oʻquvchilarining bilimi, qiziqishi va shaxsiy sifatlarini oʻrganish asosida yagona maʼlumotlar bazasini yaratish hamda umumtaʼlim maktablarida akademik litseylar faoliyati, qabul shartlari va imtiyozlar toʻgʻrisida oʻquvchilarni xabardor qilish boʻyicha keng targʻibot ishlarini olib borish. Doimiy - Oliy va oʻrta maxsus taʼlim vazirligi (I. Madjidov), Xalq taʼlimi vazirligi (Sh. Shermatov), tizimida akademik litseylar boʻlgan oliy taʼlim muassasalari 12. Akademik litseylar bitiruvchilarining oliy taʼlim muassasasiga oʻqishga kirishi darajasi boʻyicha tahlillar olib borish. Akademik litseylarga umumiy oʻrta taʼlim maktablari oʻquvchilarini tanlab olish, oʻqishga qabul qilish, ularning oʻqishini koʻchirish va oʻqishdan chetlatish tartibiga muvofiq belgilangan talablarning tegishli oʻquv yilidagi ijrosi doirasida akademik litseylar bitiruvchilarining oliy taʼlim muassasasiga oʻqishga kirishi darajasi, taʼlim muassasalari rahbarlari va pedagog xodimlariga nisbatan koʻrilgan choralar boʻyicha tahlillar oʻtkazib, Vazirlar Mahkamasi va Prezident Administratsiyasiga axborot kiritish. 2021-yil 1-may 2021/2022 oʻquv yilidan boshlab har yili 1-oktabr - Oliy va oʻrta maxsus taʼlim vazirligi (I. Madjidov), Taʼlim sifatini nazorat qilish davlat inspeksiyasi (U. Tashkenbayev), Davlat test markazi (M. Karimov), tizimida oliy taʼlim muassasalari mavjud boʻlgan vazirlik va idoralar Oʻ.R. Salomov — Oʻzbekiston Respublikasi oliy va oʻrta maxsus taʼlim vazirining birinchi oʻrinbosari, komissiya raisi U.U. Sharifxodjayev — Oʻzbekiston Respublikasi xalq taʼlimi vazirining birinchi oʻrinbosari Sh.U. Turdikulova — Oʻzbekiston Respublikasi innovatsion rivojlanish vazirining birinchi oʻrinbosari A.J.. Ortiqov — Oʻzbekiston Respublikasi iqtisodiy taraqqiyot va kambagʻallikni qisqartirish vazirining birinchi oʻrinbosari E.M. Muxitdinov — Oʻzbekiston Respublikasi bandlik va mehnat munosabatlari vazirining birinchi oʻrinbosari J.I. Abruyev — Oʻzbekiston Respublikasi moliya vazirining oʻrinbosari O.A. Pekos — Oʻzbekiston Respublikasi axborot texnologiyalari va kommunikatsiyalarini rivojlantirish vazirining birinchi oʻrinbosari Sh.I. Asadov — Oʻzbekiston Respublikasi tashqi ishlar vazirining oʻrinbosari O.A. Qoʻysinov — Oʻzbekiston Respublikasi Vazirlar Mahkamasi huzuridagi Taʼlim sifatini nazorat qilish davlat inspeksiyasi boshligʻining oʻrinbosari S.B. Radjabov — Oʻzbekiston Respublikasi Vazirlar Mahkamasi huzuridagi Davlat test markazi direktori oʻrinbosari U.P. Umurzakov — Respublika oliy taʼlim kengashi raisi R.I. Xolmurodov — Samarqand davlat universiteti rektori K.X. Karimov — Jahon iqtisodiyoti va diplomatiya universiteti rektori S.S. Niyazbekov — Oʻzbekiston Respublikasi oliy va oʻrta maxsus taʼlim vazirligi bosh boshqarma boshligʻi, komissiya kotibi T/r Tashkil etiladigan ixtisoslashtirilgan maktab/akademik litsey nomi Ixtisoslashtirilgan maktab/akademik litsey joylashtiriladigan bino I. 2020/2021 oʻquv yilidan boshlab faoliyati tashkil etiladigan taʼlim muassasalari 1. Urganch davlat universiteti huzuridagi fizika-matematika va informatika fanlariga ixtisoslashtirilgan maktab Xorazm viloyati, Urganch shahar 6-son umumiy oʻrta taʼlim maktabi 2. Nukus davlat pedagogika instituti huzuridagi matematika faniga ixtisoslashtirilgan maktab Nukus davlat pedagogika instituti qoshidagi faoliyati tugatilgan akademik litsey II. 2021/2022 oʻquv yilidan boshlab faoliyati tashkil etiladigan taʼlim muassasalari 1. Oʻzbekiston milliy universiteti huzuridagi aniq va tabiiy fanlarga ixtisoslashtirilgan maktab Oʻzbekiston Milliy universiteti qoshidagi faoliyati tugatilgan akademik litsey 2. Samarqand davlat universiteti huzuridagi aniq fanlarga ixtisoslashtirilgan maktab Samarqand davlat universiteti qoshidagi Urgut tumani 3-sonli faoliyati tugatilgan akademik litsey 3. Toshkent irrigatsiya va qishloq xoʻjaligini mexanizatsiyalash muhandislari instituti huzuridagi aniq fanlarga ixtisoslashtirilgan maktab Toshkent irrigatsiya va qishloq xoʻjaligini mexanizatsiyalash muhandislari instituti qoshidagi faoliyati tugatilgan Yunusobod akademik litseyi 4. Qarshi muhandislik-iqtisodiyot instituti huzuridagi aniq va tabiiy fanlarga ixtisoslashtirilgan maktab Qarshi muhandislik-iqtisodiyot instituti qoshidagi faoliyati tugatilgan akademik litsey 5. Toshkent davlat pedagogika universitetining Shahrisabz filiali huzuridagi akademik litsey Faoliyati tugatilgan Shahrisabz axborot texnologiyalari kasb-hunar kolleji filiali 6. Toshkent kimyo-texnologiya instituti Yangiyer filiali huzuridagi akademik litsey Faoliyati tugatilgan Oqoltin sanoat kasb-hunar kolleji 7. Termiz agrotexnologiyalar va innovatsion rivojlanish instituti huzuridagi akademik litsey Faoliyati tugatilgan Qiziriq qishloq xoʻjalik va servis kasb-hunar kolleji 8. Toshkent davlat texnika universiteti Olmaliq filiali huzuridagi akademik litsey Faoliyati tugatilgan Angren xizmat koʻrsatish kasb-hunar kolleji